88/498/ETY: Neuvoston päätös, tehty 19 päivänä heinäkuuta 1988, luvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin (77/388/ETY) 21 artiklan 1 kohdan a alakohdasta poikkeavaa toimenpidettä



Virallinen lehti nro L 269 , 29/09/1988 s. 0054 - 0055

Suomenk. erityispainos Alue 9 Nide 2 s. 0006

Ruotsink. erityispainos Alue 9 Nide 2 s. 0006



NEUVOSTON PÄÄTÖS, tehty 19 päivänä heinäkuuta 1988, luvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin (77/388/ETY) 21 artiklan 1 kohdan a alakohdasta poikkeavaa toimenpidettä (88/498/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin (77/388/ETY)(), jäljempänä "kuudes direktiivi", ja erityisesti sen 27 artiklan, ottaa huomioon komission ehdotuksen, sekä katsoo, että kuudennen direktiivin 27 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön tämän direktiivin säännöksistä poikkeavia erityistoimenpiteitä veronkannon yksinkertaistamiseksi taikka tietyntyyppisten veropetosten tai veron kiertämisen estämiseksi, Alankomaiden kuningaskunta on komissiolle osoitetulla, 18 päivänä huhtikuuta 1988 saapuneeksi rekisteröidyllä kirjeellä pyytänyt lupaa saada ottaa käyttöön kuudennen direktiivin 21 artiklasta poikkeavan erityistoimenpiteen, Alankomaiden kuningaskunnan pyyntö annettiin tiedoksi muille jäsenvaltioille 17 päivänä toukokuuta 1988; neuvoston päätös katsotaan tehdyksi, jos komissio tai yksittäinen jäsenvaltio ei kahden kuukauden kuluessa asian tiedoksi antamisesta ole pyytänyt asian saattamista neuvoston käsiteltäväksi; sellaista pyyntöä ei ole esitetty; neuvoston päätös katsotaan siten tehdyksi 19 päivänä heinäkuuta 1988, Alankomaiden kuningaskunta käyttää kuudennen direktiivin 13 artiklan C kohdan b alakohdan mukaista oikeutta vanhojen rakennusten ja rakentamattoman kiinteän omaisuuden luovutusten verotuksen valitsemiseen, valintaoikeuden käyttö näiden luovutusten verotuksessa johtaa tietyissä tapauksissa veropetoksiin ja veron kiertämiseen, tällaisten veropetosten ja veron kiertämisen estämiseksi Alankomaiden kuningaskunta haluaa liittää tämän valintaoikeuden käyttöön säännöksen, jolla ostaja määrätään veronmaksuvelvolliseksi tätä valintaoikeutta käytettäessä, tarkoitettu toimenpide poikkeaa kuudennen direktiivin 21 artiklan 1 alakohdan a alakohdasta, jonka mukaan sisäisessä järjestelmässä veronmaksuvelvollinen on verollisen liiketoimen suorittava verovelvollinen, ja tällä poikkeavalla toimenpiteellä on myönteinen vaikutus Euroopan yhteisöjen arvonlisäverosta kertyviin omiin varoihin, ON TEHNYT TÄMÄN PÄÄTÖKSEN: 1 artikla Poiketen siitä, mitä kuudennen direktiivin 21 artiklan 1 alakohdan a alakohdassa säädetään, Alankomaiden kuningaskunnalle annetaan lupa soveltaa mainitun direktiivin 13 artiklan C kohdan b alakohdassa tarkoitetun verotuksen valintaoikeuden yhteydessä mainitun artiklan B kohdan g ja h alakohdassa tarkoitettuihin liiketoimiin säännöstä, jolla ostaja määrätään veronmaksuvelvolliseksi. 2 artikla Tämä päätös on osoitettu Alankomaiden kuningaskunnalle. Tehty Brysselissä 19 päivänä heinäkuuta 1988. Neuvoston puolesta Puheenjohtaja Y. POTTAKIS () EYVL N:o L 145, 13.6.1977, s. 1